text: Askesygen breder sig
  14 februar 2011 kl. 13.50
  Gren for gren bliver asketræerne langs Vejlevej i Kolding fjernet. Træerne har fået askesyge og kan ikke reddes.
  Trafikanterne må i denne uge se sig godt for, når de kører på Vejlevej i Kolding. Asketræerne nær vejen er nemlig ramt af dem uhelbredelige askesyge.
   
  Askesyge er en svampeinfektion, som kan sprede sig fra træ til træ og som gør at træernes toppe visner og til sidst dør.
   
  Det er ikke første gang, at Kolding Kommune fælder asketræer. Tilbage i 2008 måtte kommunen fælde 300 asketræer.
  Og nu er de så på den igen. Askesygen er blevet et stort problem i kommunen.
   
  I følge den danske Skovstatistik er Kolding Kommune ikke alene om problemet. Over halvdelen af alle askeskove var i 2010 ramt af askesyge.
  I Kolding bliver træerne dels fjernet af en kran og en skovarbejder på jorden.
   
  Så hvis man lægger vejen forbi Vejlevej i Kolding i denne uge, er det med at være ekstra opmærksom.
  